葉師迎娶還吳省親遂之官達州以詩見意
作者：孔武仲
朝代：宋

paragraphs: 言止蘇臺駕，遂泛荆江舟。
京師訣别易，不以樽俎留。
念書片言贈，俚音謝珠球。
飛飛雙鳳凰，指日還故丘。
更翔西南天，江雲慘高秋。
尊公今季鷹，菰蓴契良謀。
恩威在兩部，所至膏澤流。
弟當繼華門，不愧古箕裘。
高風長堤柳，挂帨已雄牛。
相望以功業，毋爲置書郵。